
	Parlamentul României
Camera Deputaților

Comisia pentru agricultură, silvicultură, industrie alimentară şi servicii specifice



	
	                 Bucureşti, 03.06.2026
[bookmark: _GoBack]                                          Nr. 7c-5/452


Către,   
          Comisia pentru politică economică, reformă şi privatizare
          Comisia pentru buget, finanţe şi bănci
          Comisia pentru industrii şi servicii
                                                                                           AVIZ
asupra proiectului de Lege pentru stimularea prelucrării superioare a gazului natural în România
(PLx. 397/2026) 


	În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere și avizare, cu proiectul de Lege pentru stimularea prelucrării superioare a gazului natural în România, transmis prin adresa nr. PLx. 397/2026 din 13 mai 2026, înregistrat la Comisie sub nr. 7c-5/394 din data de 13.05.2026.
	Conform prevederilor art.75 alin.(3) din Constituția României, republicată, şi ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
	Consiliul Legislativ, cu avizul nr. 209/11.03.2026, a avizat favorabil propunerea legislativă menționată mai sus, cu observații și propuneri. 
Consiliul Economic și Social, cu avizul nr. 1827/11.03.2026, a avizat favorabil proiectul de act normativ menționat mai sus.
Consiliul Fiscal al României, prin adresa nr. 12/12.03.2026, a răspuns că solicită documentele stipulate la art. 15 alin. (1) din LRFB pentru a răspunde solicitării de a emite opinia sa asupra acestei propuneri legislative.
Consiliul Concurenței, prin adresa nr. RG 3261/23.03.2026 a răspuns că este indicat ca inițiatorii proiectelor de acte normative prin care se instituie măsuri de sprijin pentru anumiți agenți economici să inițieze consultări prealabile cu Consiliul Concurenței, în vederea stabilirii încadrării măsurilor avute în vedere în categoria ajutorului de stat sau de minimis, precum şi a condițiilor în care acestea pot fi implementate.
Potrivit prevederilor art.62 din Regulamentul Camerei Deputaților, republicat, cu modificările ulterioare, Comisia a dezbătut proiectul de lege supus avizării în ședința din 03 iunie 2026.   
             În urma dezbaterilor, membrii Comisiei au hotărât, cu unanimitate de voturi, să avizeze favorabil proiectul de lege. 
În raport cu obiectul şi conținutul său, proiectul de lege face parte din categoria legilor ordinare.

PREŞEDINTE, 					      SECRETAR,
  Ionel CIUNT		           		 	    Ion SAMOILĂ




Consilieri parlamentari, 
Mihaela Zloteanu
Raluca Gabriela Duminecianu 

